CELEX: 32021D2173
Language: lt
Date: 2021-12-08 00:00:00
Title: Komisijos įgyvendinimo sprendimas (ES) 2021/2173 2021 m. gruodžio 8 d. kuriuo dėl mažųjų laivų nuotekų valymo sistemų, elektrinių triumų siurblių, statytojo duomenų plokštelės ir didžiausiosios apkrovos darniųjų standartų iš dalies keičiamas Įgyvendinimo sprendimas (ES) 2019/919 (Tekstas svarbus EEE)

2021 12 9   
               
               
                  LT
               
               
                  Europos Sąjungos oficialusis leidinys
               
               
                  L 440/6
               
            
         KOMISIJOS ĮGYVENDINIMO SPRENDIMAS (ES) 2021/2173
         2021 m. gruodžio 8 d.
         kuriuo dėl mažųjų laivų nuotekų valymo sistemų, elektrinių triumų siurblių, statytojo duomenų plokštelės ir didžiausiosios apkrovos darniųjų standartų iš dalies keičiamas Įgyvendinimo sprendimas (ES) 2019/919
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2013/53/ES (2) 14 straipsniu daroma prielaida, kad gaminiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka reikalavimus, kuriuos apima minėti standartai arba jų dalys, kaip nustatyta Direktyvos 2013/53/ES 4 straipsnio 1 dalyje ir tos direktyvos I priede;
                  
               
                     (2)
                  
                  
                     Įgyvendinimo sprendimu C(2015) 8736 (3) Komisija Europos standartizacijos komitetui (CEN) ir Europos elektrotechnikos standartizacijos komitetui (Cenelec) pateikė prašymą parengti ir peržiūrėti darniuosius standartus įgyvendinant Direktyvą 2013/53/ES, siekiant užtikrinti griežtesnių esminių reikalavimų, nurodytų Direktyvos 2013/53/ES 4 straipsnio 1 dalyje ir tos direktyvos I priede, palyginti su panaikinta Europos Parlamento ir Tarybos direktyva 94/25/EB (4), įgyvendinimą;
                  
               
                     (3)
                  
                  
                     Įgyvendinimo sprendimu C(2015) 8736 taip pat buvo paprašyta, kad CEN ir Cenelec peržiūrėtų standartus, kurių nuorodos paskelbtos Komisijos komunikate 2015/C 087/01 (5);
                  
               
                     (4)
                  
                  
                     remdamasis Įgyvendinimo sprendime C(2015) 8736 pateiktu prašymu, CEN peržiūrėjo šiuos darniuosius standartus: EN ISO 8849:2018 dėl nuolatinės srovės elektrinių triumo vandens siurblių, kurio nuoroda paskelbta Komisijos įgyvendinimo sprendimu (ES) 2019/919 (6), ir EN ISO 14946:2001/AC:2005 dėl didžiausiosios apkrovos, kurio nuoroda paskelbta Komisijos komunikatu 2018/C 209/05 (7). Atitinkamai buvo priimti šie darnieji standartai: EN ISO 8849:2021 ir EN ISO 14946:2021;
                  
               
                     (5)
                  
                  
                     remdamasis Įgyvendinimo sprendime C(2015) 8736 pateiktu prašymu, CEN taip pat parengė naujus darniuosius standartus EN ISO 8099-2:2021 dėl nuotekų valymo sistemų ir EN ISO 14945:2021 dėl statytojo duomenų plokštelės;
                  
               
                     (6)
                  
                  
                     Komisija kartu su CEN įvertino, ar CEN parengti arba peržiūrėti standartai atitinka Įgyvendinimo sprendime C(2015) 8736 pateiktą prašymą;
                  
               
                     (7)
                  
                  
                     standartu EN ISO 8099-2:2021 nustatyti mažųjų laivų nuotekų valymo sistemų projektavimo, konstravimo ir įrengimo reikalavimai;
                  
               
                     (8)
                  
                  
                     standartu EN ISO 8849:2021 nustatyti elektrinių triumų siurblių, skirtų vandeniui triumuose šalinti, reikalavimai;
                  
               
                     (9)
                  
                  
                     standartu EN ISO 14945:2021 nustatyti vienodo informacijos pateikimo mažųjų laivų statytojo duomenų plokštelėje reikalavimai;
                  
               
                     (10)
                  
                  
                     standarte EN ISO 14946:2021 nurodyti elementai, įtraukti į mažųjų laivų didžiausiąją apkrovą, neviršijant kitais standartais nustatytų ribų, susijusių su stovumu, antvandeninio borto aukščiu, plūdrumu ir žmogaus už borto atvejų prevencija. Jame taip pat nustatomi įgulos narių sėdimųjų vietų ir buvimo vietų reikalavimai;
                  
               
                     (11)
                  
                  
                     standartai EN ISO 8099-2:2021, EN ISO 8849:2021, EN ISO 14945:2021 ir EN ISO 14946:2021 atitinka reglamentuojamus reikalavimus, nustatytus Direktyvos 2013/53/ES 4 straipsnio 1 dalyje ir tos direktyvos I priedo A dalyje. Todėl tų standartų nuorodas tikslinga paskelbti Europos Sąjungos oficialiajame leidinyje;
                  
               
                     (12)
                  
                  
                     standartu EN ISO 8849:2021 pakeičiamas standartas EN ISO 8849:2018. standartu EN ISO 14946:2021 pakeičiamas standartas EN ISO 14946:2001/AC:2005;
                  
               
                     (13)
                  
                  
                     todėl būtina panaikinti standartų EN ISO 8849:2018 ir EN ISO 14946:2001/AC:2005 nuorodas Europos Sąjungos oficialiajame leidinyje;
                  
               
                     (14)
                  
                  
                     siekiant gamintojams suteikti pakankamai laiko savo gaminius pritaikyti pagal darniųjų standartų EN ISO 8849:2018 ir EN ISO 14946:2001/AC:2005 peržiūrėtas versijas, nuorodų į šiuos standartus panaikinimą būtina atidėti;
                  
               
                     (15)
                  
                  
                     Įgyvendinimo sprendimo (ES) 2019/919 I priede pateikiamos darniųjų standartų, parengtų siekiant užtikrinti Direktyvos 2013/53/ES įgyvendinimą, nuorodos. Į tą priedą turėtų būti įtrauktos nuorodos į darniuosius standartus EN ISO 8099-2:2021, EN ISO 8849:2021, EN ISO 14945:2021 ir EN ISO 14946:2021. Darniojo standarto EN ISO 8849:2018 nuoroda turėtų būti išbraukta iš to priedo;
                  
               
                     (16)
                  
                  
                     Įgyvendinimo sprendimo (ES) 2019/919 II priede pateikiamos darniųjų standartų, parengtų įgyvendinant Direktyvą 2013/53/ES, nuorodos, kurios išbraukiamos iš Europos Sąjungos oficialiojo leidinio. Į tą priedą turėtų būti įtraukta darniojo standarto EN ISO 14946:2001/AC:2005 nuoroda;
                  
               
                     (17)
                  
                  
                     todėl Įgyvendinimo sprendimas (ES) 2019/919 turėtų būti atitinkamai iš dalies pakeistas;
                  
               
                     (18)
                  
                  
                     atitiktis darniajam standartui prielaidą dėl atitikties Sąjungos derinamuosiuose teisės aktuose nustatytiems atitinkamiems esminiams reikalavimams leidžia daryti nuo to darniojo standarto nuorodos paskelbimo Europos Sąjungos oficialiajame leidinyje dienos. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimas (ES) 2019/919 iš dalies keičiamas taip:
            
                        1)
                     
                     
                        I priedas iš dalies keičiamas pagal šio sprendimo I priedą;
                     
                  
                        2)
                     
                     
                        II priedas iš dalies keičiamas pagal šio sprendimo II priedą.
                     
                  
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
            I priedo 1 punktas taikomas nuo 2022 m. birželio 9 d.
         
         
            Priimta Briuselyje 2021 m. gruodžio 8 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 316, 2012 11 14, p. 12.
         
            (2)  2013 m. lapkričio 20 d. Europos Parlamento ir Tarybos direktyva 2013/53/ES dėl pramoginių ir asmeninių laivų, kuria panaikinama Direktyva 94/25/EB (OL L 354, 2013 12 28, p. 90).
         
            (3)  2015 m. gruodžio 15 d. Komisijos įgyvendinimo sprendimas C(2015) 8736 dėl standartizacijos prašymo Europos standartizacijos komitetui ir Europos elektrotechnikos standartizacijos komitetui dėl pramoginių ir asmeninių laivų, siekiant užtikrinti 2013 m. lapkričio 20 d. Europos Parlamento ir Tarybos direktyvos 2013/53/ES dėl pramoginių ir asmeninių laivų, kuria panaikinama Direktyva 94/25/EB, įgyvendinimą.
         
            (4)  1994 m. birželio 16 d. Europos Parlamento ir Tarybos direktyva 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo (OL L 164, 1994 6 30, p. 15).
         
            (5)  Komisijos komunikatas, parengtas įgyvendinant 1994 m. birželio 16 d. Europos Parlamento ir Tarybos direktyvą 94/25/EB dėl valstybių narių įstatymų ir kitų teisės aktų, susijusių su pramoginiais laivais, suderinimo (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 87, 2015 3 13, p. 1).
         
            (6)  2019 m. birželio 4 d. Komisijos įgyvendinimo sprendimas (ES) 2019/919 dėl pramoginiams ir asmeniniams laivams taikomų darniųjų standartų, parengtų įgyvendinant Europos Parlamento ir Tarybos direktyvą 2013/53/ES (OL L 146, 2019 6 5, p. 106).
         
            (7)  Komisijos komunikatas, parengtas įgyvendinant 2013 m. lapkričio 20 d. Europos Parlamento ir Tarybos direktyvą 2013/53/ES dėl pramoginių ir asmeninių laivų, kuria panaikinama direktyva 94/25/EB (Darniųjų standartų pavadinimų ir nuorodinių žymenų skelbimas pagal Sąjungos derinimo teisės aktus) (OL C 209, 2018 6 15, p. 137).
      
      
         
            I PRIEDAS
            Įgyvendinimo sprendimo (ES) 2019/919 I priedas iš dalies keičiamas taip:
            
                        1)
                     
                     
                        8 įrašas išbraukiamas;
                     
                  
                        2)
                     
                     
                        įterpiami šie įrašai:
                        
                                    
                                       Nr.
                                    
                                 
                                 
                                    
                                       Standarto nuoroda
                                    
                                 
                              
                                    „40.
                                 
                                 
                                    EN ISO 8099-2:2021
                                 
                              
                                     
                                 
                                 
                                    Mažieji laivai. Nuotekų sistemos. 2 dalis. Nuotekų valymo sistemos
                                 
                              
                                    41.
                                 
                                 
                                    EN ISO 8849:2021
                                 
                              
                                     
                                 
                                 
                                    Mažieji laivai. Elektriniai triumų siurbliai
                                 
                              
                                    42.
                                 
                                 
                                    EN ISO 14945:2021
                                 
                              
                                     
                                 
                                 
                                    Mažieji laivai. Statytojo duomenų plokštelė
                                 
                              
                                    43.
                                 
                                 
                                    EN ISO 14946:2021
                                 
                              
                                     
                                 
                                 
                                    Mažieji laivai. Didžiausiasis krovumas“.
                                 
                              
                  
      
      
         
            II PRIEDAS
            Įgyvendinimo sprendimo (ES) 2019/919 II priedas papildomas šiuo įrašu:
            
               
                           
                              Nr.
                           
                        
                        
                           
                              Standarto nuoroda
                           
                        
                        
                           
                              Panaikinimo data
                           
                        
                     
                           „36.
                        
                        
                           EN ISO 14946:2001
                           Mažieji laivai. Didžiausiasis krovumas
                           EN ISO 14946:2001/AC:2005
                        
                        
                           2022 m. birželio 9 d.“